SENIOR CENTRUM BB, n. o.

Zariadenie pre seniorov

VÝROČNÁ SPRÁVA ZA ROK 2025

vypracovaná v zmysle zákona 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a podľa § 67a Zákona č.448/2008 Z. z. o sociálnych službách

v Banskej Bystrici, dňa 29.06.2026

MUDr. Marcel Čellár, MPH, PhD. MBA, riaditeľ Senior centra BB n.o.

OBSAH

1	ÚVOD	3

POSLANIE, CIEĽ NEZISKOVEJ ORGANIZÁCIE

2	ZÁKLADNÉ IDENTIFIKAČNÉ ÚDAJE, ORGÁNY N. O.	5

3	POSKYTOVANIE SOCIÁLNYCH SLUŽIEB	6

4	ŠTRUKTÚRA PRIJÍMATEĽOV	8

5	ŠTRUKTÚRA ZAMESTNANCOV	11

6	PREHĽAD ČINNOSTÍ, AKCIÍ USKUTOČNENÝCH

V ROKU 2025	12

7	EKONOMICKY OPRÁVNENÉ NÁKLADY ZA ROK 2025	50

8	PREHĽAD NÁKLADOV A VÝNOSOV ZA ROK 2025	51

1 ÚVOD

Nezisková organizácia Senior centrum BB n.o. so sídlom Kovačická 15689/1, 974 04 Banská Bystrica, IČO: 52613852 vznikla dňa 27.09.2019 pod registračným číslom 15/2019 na základe rozhodnutia Okresného úradu v Banskej Bystrici.

Nezisková organizácia Senior centrum BB n.o. poskytuje v súlade s § 2 ods. 2 zákona č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov všeobecne prospešné služby:

poskytovanie sociálnej pomoci a humanitárna starostlivosť.

POSLANIE

Naším poslaním je vytvárať vhodné podmienky pre plnohodnotný a harmonický život klientov, podporovať rozvoj ich schopností, zručností a vedomostí s dôrazom na zachovanie ich vlastnej integrity, osobnej nezávislosti a individuálnej rozmanitosti. Našou snahou je podporovať a udržiavať pravidelný kontakt klienta s rodinou a komunitou, vytvárať pozitívny obraz o každom klientovi smerom k nemu, smerom k ostatným prijímateľom sociálnej služby a tiež smerom k verejnosti.

NÁŠ SPOLOČNÝ CIEĽ

„Našim cieľom je vytvorenie prostredia, kde vládne dôvera, vzájomný rešpekt, profesionálna odbornosť, tímová práca, solidarita a tolerancia. Dôležitým cieľom je čo najdlhšie udržať našich seniorov mobilných a aspoň čiastočne sebestačných. Zlepšovať, udržiavať ich fyzický a psychický zdravotný stav, podporovať a posilňovať ich schopnosti, zručnosti a vedomosti. Dosiahnuť spokojnosť klientov i zamestnancov a skvalitňovať služby. Vybudovaním kvalifikovaného tímu zamestnancov dosiahnuť zabezpečenie potrieb klientov. Zvyšovať a rozširovať potreby zamestnancov a udržanie ich výkonnosti a motivácie.

ZÁSADNÉ PRINCÍPY STAROSTLIVOSTI O SENIOROV

Starostlivosť o prijímateľov sociálnej služby je založená na rešpektovaní ľudskej dôstojnosti, individuality a potrieb každého klienta. Naším cieľom je vytvárať bezpečné, podnetné a dôstojné prostredie, ktoré podporuje kvalitu života seniorov a zachovanie ich fyzickej, psychickej a sociálnej pohody.

Medzi základné princípy poskytovanej starostlivosti patria najmä:

Rešpekt a úcta k človeku – každý prijímateľ sociálnej služby je vnímaný ako jedinečná osobnosť s vlastným životným príbehom, potrebami, hodnotami a právami.

Individuálny prístup – starostlivosť je prispôsobovaná zdravotnému stavu, schopnostiam, želaniam a sociálnym potrebám klienta s dôrazom na zachovanie jeho samostatnosti.

Podpora dôstojného a aktívneho starnutia – podporujeme aktívne zapájanie seniorov do spoločenského života zariadenia, rozvoj ich záujmov a udržiavanie sociálnych kontaktov.

Bezpečnosť a odborná starostlivosť – poskytujeme odbornú sociálnu a ošetrovateľskú starostlivosť v bezpečnom prostredí s dôrazom na ochranu zdravia a prevenciu rizík.

Empatia a ľudský prístup – dôležitou súčasťou starostlivosti je citlivá komunikácia, trpezlivosť, porozumenie a podpora psychickej pohody klientov.

Spolupráca s rodinou a blízkymi – podporujeme otvorenú komunikáciu a spoluprácu s rodinnými príslušníkmi, ktorí sú významnou súčasťou života seniorov.

Zachovanie práv a súkromia klientov – rešpektujeme právo na súkromie, slobodné rozhodovanie a ochranu osobných údajov každého prijímateľa sociálnej služby.

Podpora kvality života – usilujeme sa o vytváranie prostredia, v ktorom sa seniori cítia prijatí, bezpeční a hodnotní.

2 ZÁKLADNÉ IDENTIFIKAČNÉ ÚDAJE, ORGÁNY N. O.

Nezisková organizácia Senior centrum BB, n. o. bola zaregistrovaná ako poskytovateľ sociálnych služieb dňa 12.10.2022 v registri poskytovateľov sociálnych služieb Banskobystrického samosprávneho kraja:

Druh:	Zariadenie pre seniorov

Forma:	pobytová – celoročná

Názov zariadenia:	Senior centrum BB

Miesto poskytovania:	Kovačická 15689/1, 974 04 Banská Bystrica

Poskytovaná od:	01.02.2023

Kapacita:	40

Cieľová skupina:	Fyzické osoby s ťažkým zdravotným postihnutím alebo nepriaznivým zdravotným stavom

Fyzické osoby v dôchodkovom veku

Zodpovedný:	MUDr. Marcel Čellár, MPH, PhD.

IČO:	52613852

DIČ:	2121507993

Kontakt:	0905 805 125

Email:	riaditel@seniorcentrumbb.sk

michaela.masurova@seniorcentrumbb.sk

www.seniorcentrumbb.sk

Orgány neziskovej organizácie

Riaditeľ neziskovej organizácie

MUDr. Marcel Čellár, MPH, PhD.

Správna rada členovia

Juraj Hromada

Ing. Peter Paško

Tomáš Gubka

Dozorná rada

Veronika Gubková

Anna Uhríková

Ing. arch. Miloslava Pašková

Neverejný poskytovateľ sociálnej služby, ktorým je právnická osoba a poskytovateľ sociálnej služby, ktorým je právnická osoba založená obcou alebo vyšším územným celkom, je povinný vypracovať a uložiť do verejnej časti registra účtovných závierok výročnú správu o činnosti a hospodárení poskytovateľa sociálnej služby (ďalej len „výročná správa“) za predchádzajúci kalendárny rok do 16. júla príslušného kalendárneho roka.

3 POSKYTOVANIE SOCIÁLNYCH SLUŽIEB

Pri poskytovaní sociálnych služieb sa usilujeme podporiť a zvýšiť kvalitu každodenného života prijímateľa, zabezpečiť a ochraňovať jeho blaho s dôrazom na rozvoj jeho potenciálu po všetkých stránkach a zachovania ľudskej dôstojnosti.

Druh sociálnej služby

Zariadenie pre seniorov – sociálna služba je poskytovaná v zmysle § 35 zákona č. 448/2008 Z. z. o sociálnych službách. Kapacita zariadenia je 40, cieľovou skupinou sú fyzické osoby, ktoré dovŕšili dôchodkový vek a sú odkázané na pomoc inej fyzickej osoby a ich stupeň odkázanosti je najmenej IV. podľa prílohy č.3, alebo fyzické osoby, ktoré dovŕšili dôchodkový vek a poskytovanie sociálnej služby potrebujú z iných vážnych dôvodov.

Forma sociálnej služby

Sociálna služba sa poskytuje klientom pobytovou – celoročnou formou.

Odborné činnosti

Základné a špecializované sociálne poradenstvo – je odborná činnosť zameraná na pomoc fyzickej osobe v nepriaznivej sociálnej situácii. V rámci sociálneho poradenstva poskytujeme základné sociálne poradenstvo a špecializované sociálne poradenstvo, ktoré spočíva v poskytovaní základných informácií o možnostiach riešenia problémov prijímateľov sociálnych služieb, v sprostredkovaní ďalšej odbornej pomoci a zisťovaní príčin vzniku, charakteru a rozsahu problému fyzickej osoby. Pri bežných problémoch každodenného života je poskytované sociálnou pracovníčkou. V prípade špecializovaného poradenstva je daný problém riešený zástupkyňou riaditeľa.

Pomoc pri odkázanosti FO na pomoc inej FO – činnosť sa poskytuje podľa prílohy č.3 v rozsahu podľa prílohy č. 4. Na základe poznania potrieb prijímateľov sociálnych služieb orientovaných na všetky oblasti ich života sú poskytované praktické, cielené a konkrétne sociálne služby. Výsledkom je spracovanie individuálneho plánu starostlivosti kľúčovým pracovníkom, ktorý je pridelený každému klientovi už pri nástupe do zariadenia. Opatrovateľské činnosti sú poskytované na základe štandardov kvality na základe potrieb prijímateľov a vykonáva ich kvalifikovaný opatrovateľský, zdravotný a sociálny personál. Ošetrovateľskú službu zabezpečujeme prostredníctvom Agentúry domácej ošetrovateľskej starostlivosti na základe odporúčania lekára.

Sociálna rehabilitácia – zameriavame sa na podporu samostatnosti, nezávislosti, sebestačnosti FO rozvojom a nácvikom zručností alebo aktivizovaním schopností a posilňovaním návykov pri sebaobsluhe.

Zachovanie, obnova, rozvoj schopnosti fyzickej osoby viesť samostatný život, začlenenie fyzickej osoby do spoločnosti

Pomoc pri uplatňovaní práv a právom chránených záujmov – činnosť je zameraná predovšetkým na poradenstvo pri vybavovaní úradných záležitostí, súčinnosť pri vybavovaní dokladov pri zmene trvalého pobytu, alebo preposúdenie odkázanosti na sociálnu službu pri zhoršení celkového zdravotného stavu prijímateľa.

Opatrovateľská a ošetrovateľská starostlivosť

Naše zariadenie nie je zdravotníckym zariadením.

V roku 2025 zabezpečovali zdravotnú starostlivosť vedúca zdravotného úseku, dvaja zamestnanci na plný úväzok a jedna zamestnankyňa na čiastočný pracovný úväzok. Pri náhlej zmene zdravotného stavu je ku prijímateľovi sociálnej služby privolaná RZP. Naša starostlivosť je zameraná na prevenciu, upevňovanie a zlepšenie zdravia a kvality života prijímateľov. Ku klientom pristupujeme ako ku jedinečnej osobnosti s úsilím uspokojiť ich biologické, psychologické, sociálno-spirituálne potreby.

Zdravotná sestra pri prijímateľoch sociálnej služby sleduje ich fyziologické funkcie, telesnú hmotnosť, glykémiu v krvi pomocou glukomera. Sestra ďalej zabezpečuje objednávanie, dávkovanie liekov, podľa preskripcie lekára, zabezpečuje poskytovanie inkontinenčných a zdravotných pomôcok.

Podľa ordinácie lekára vykonávame zdravotné výkony ako napr. aplikácia injekcií, ošetrenie rán, dekubitov, v prípade potreby je zdravotná starostlivosť zabezpečená terénnou ošetrovateľskou službou – ADOS.

PREHĽAD POSKYTNUTÝCH ZDRAVOTNÍCKYCH ÚKONOV ZA ROK 2025
Meranie fyziologických funkcií – Tlak	4 000
Aplikácia injekcií všetkými formami	7 000
Podávanie liekov	45 000
Ošetrenie dekubitov a chronických rán	1 095
Starostlivosť o katétre a sondy	3 885
Meranie glykémií	480
Zabezpečenie návštev lekára a špecialistov v zariadení	12
Sprevádzanie na vyšetrenie mimo zariadenia	315
Odbery (krv, moč, stolica)	100
Paliatívna starostlivosť	5
Očkovanie proti chrípke	30
Spolupráca s lekármi a ambulanciami	30
Objednávanie liekov a spolupráca s lekárňami	120

Počas roku 2025 pracovalo na opatrovateľskom úseku 11 opatrovateľov, z ktorých jeden bol vedúci – hlavný opatrovateľ. Zabezpečujú prijímateľom sociálnej služby obsluhu pri každodenných činnostiach, osobnú hygienu – hygienickú starostlivosť o jednotlivé časti tela, celkový kúpeľ v sprchovom kúte, stravovanie a dodržiavanie pitného režimu, vyprázdňovanie močového mechúra a hrubého čreva, sprievod na toaletu a z nej, účelná očista po toalete, pomoc pri vyzliekaní, obliekaní, starostlivosť o osobnú a posteľnú bielizeň, pomoc pri vstávaní z lôžka, starostlivosť o okolie a dohľad pre prijímateľa. V spolupráci s upratovačkami aj pranie, údržbu a triedenie bielizne.

Rehabilitačné cvičenia

V utorok a štvrtok sú realizované u nás skupinové cvičenia:

dýchacia gymnastika (brušné a hrudné dýchanie),

cievna gymnastika.

Cvičenie v sede:

aktívne na zachovanie pohyblivosti vo všetkých kĺboch HKK a DKK vo všetkých smeroch a rovinách,

posilňovanie skrátených svalových skupín,

jemná motorika,

automasáž, autoterapia, izometria.

Cieľom rehabilitačných cvičení je udržať seniorov čo najdlhšie v kondícii adekvátne k ich veku a zdravotnému stavu.

Cvičenie pri Bradlovom chodníku

Trénovanie rôznych typov chôdze v bradlovom chodníku zamerané na zachovanie a udržanie pohyblivosti v kĺboch, klienti na invalidnom vozíku trénujú a nacvičujú vertikalizáciu.

Individuálna liečebná telesná výchova

Realizovaná pri imobilných ležiacich klientoch v ľahu ako prevencia dekubitov, ale aj v sede

Klienti po NCMP – Bobath koncept, Kabátová metóda, PNF (proprioceptívna neuromuskulárna facilitácia):

mäkké techniky, loptičkovanie,

masáže,

uvoľňovanie skrátených svalových skupín,

posilňovanie oslabených svalových skupín,

izometria.

Trénovanie chôdze za pomoci G aparátu a rolátora.

Vedomostné kvízy – cvičenia na pamäť, rôzne hry (matematické, zamerané na zlepšenie kognitívnych funkcií).

Obslužné činnosti

Ubytovanie – je poskytované v jednolôžkových a dvojlôžkových izbách so samostatnou kúpeľnou a WC.

Vybavenie izieb – polohovateľné postele, nočné stolíky, stoličky, konferenčné stolíky, skrine, vešiakové steny. Podlaha je z vysokokvalitného kaučukového materiálu v pastelových farbách. Parapety sú znížené, aby klient videl okolitú prírodu a vonkajšie okolie budovy. Zariadenie izieb je prispôsobené zdravotnému stavu klienta. Súčasťou je i komfortné sociálne zariadenie vrátane WC, sprchovacieho kúta, madiel, zrkadiel. Izby sú bezbariérové a vybavené komunikačným systémov Sestra – Pacient. Každá izba má vlastný televízor, telefón, internet a balkón.

Stravovanie – je poskytované päťkrát denne (raňajky, desiata, obed, olovrant, večera) pri racionálnej strave, pri diabetickej strave je strava podávaná šesťkrát, formou druhej večere. Strava je podávaná klientom v jedálni, prípadne podľa potrieb klienta je podávaná priamo na izbu. Za stravovanie sa považuje poskytovanie stravy v súlade so zásadami zdravej výživy s prihliadnutím na vek a zdravotný stav prijímateľov. Stravovanie sa zabezpečuje prípravou stravy vo vlastnej stravovacej prevádzke podľa jedálneho lístka. Denne je súčasťou jedálneho lístka čerstvé ovocie, zvýšená pozornosť sa venuje aj pitnému režimu s mimoriadnym dôrazom na pitný režim v letných mesiacoch.

Upratovanie, pranie, žehlenie a údržba bielizne a šatstva – tieto služby zabezpečujú zamestnanci na uvedenom úseku – upratovanie, práčovňa podľa presne stanoveného harmonogramu práce a podľa potreby. Pranie a žehlenie sa zabezpečuje vo vlastnej práčovni a žehliarni. Osobné prádlo klientov sa perie denne a následne im je odovzdávané.

Ďalšie činnosti

Poskytovanie osobného vybavenia – poskytuje sa fyzickej osobe, ktorej sa poskytuje celoročná pobytová služba, ak táto fyzická osoba si osobné vybavenie nemôže zabezpečiť sama.

Utváranie podmienok na úschovu cenných vecí – pri príchode klienta do zariadenia alebo počas jeho pobytu má klient právo požiadať o úschovu cenných vecí do trezoru. Za prevzatie, zdokladovanie a správne uloženie zodpovedá zamestnanec ekonomického úseku.

Zabezpečenie záujmovej činnosti – činnosť zameraná na rozvoj schopností a zručnosť prijímateľov sociálnej služby. Pri práci s prijímateľom využívame rôzne metódy, techniky a formy práce s prijímateľom.

Záujmová činnosť – našim cieľom je aktivizácia klienta podľa jeho schopností a možností. Klient má možnosť si vybrať pre neho vhodné záujmové a iné aktivity podľa jeho potrieb, záujmov, schopností a tiež zdravotného stavu.

V zariadení majú možnosť klienti využívať miestnosť na individuálne cvičenia pod dohľadom fyzioterapeuta. V rámci ergoterapie sa v záhrade venujeme sadeniu kvetových záhonov, ale aj sadíme priesady zeleniny a ovocia.

Dvakrát do týždňa prebiehajú v spoločenskej miestnosti a počas leta v záhrade skupinové cvičenia zamerané na správne dýchanie, pohyb a tréning kognitívnych činností, aby sme prijímateľov sociálnych služieb podporovali k väčšej aktivite a zmysluplnému tráveniu voľného času.

Duchovná, spirituálna činnosť - klienti majú možnosť jedenkrát do mesiaca sa zúčastniť bohoslužby v našej kaplnke, ktorá sa nachádza priamo v budove zariadenia.

Canisterapia – každý druhý piatok v mesiaci máme v zariadení terapiu so psíkmi, ktorá napomáha aktivizuje jemnú motoriku, udržuje v psychickej pohode klientov s rôznymi formami demencie.

Fakultatívne služby – pravidelne do nášho zariadenia chodí kaderníčka a pedikérka podľa potrieb klientov. Pri vstupe do budovy sa nachádza bufet, kaviareň, kde majú klienti možnosť na výber z ponuky nealko nápojov, kávy a zákuskov.

Dobrovoľnícka činnosť – študenti stredných a vysokých škôl prejavili záujem o naše zariadenie, o starostlivosť o seniorov s cieľom venovať sa našim klientom a vyplniť im čas počas ich pobytu v našom zariadení. Použili metódy reminiscenčnej terapie, muzikoterapie, čítali im knihy. Komunikácia je veľký dobrým nástrojom na odbúravanie pocitu samoty a veľmi napomáha adaptačnému procesu klientov.

Nákupy pre klientov – raz do týždňa zabezpečujú sociálne pracovníčky nákupy pre klientov podľa ich potrieb a záujmu,

4 ŠTRUKTÚRA PRIJÍMATEĽOV

V zariadení pre seniorov Senior centrum BB n.o. sa poskytuje sociálna služba fyzickej osobe, ktorá je odkázaná na pomoc inej fyzickej osoby. Kapacita zariadenia je 40 prijímateľov sociálnej služby.

Senior centrum BB n.o. začalo poskytovať svoje sociálne služby od dňa 01.02.2023.

Tabuľka č. 1 Štruktúra prijímateľov sociálnej služby za rok 2025

k 31.03.2025	k 30.06.2025	k 30.09.2025	k 31.12.2025
Počet mužov	11	8	10	12
Počet žien	29	30	30	28
Spolu	40	38	40	40
Priemerný vek – muži	82,2	81,5	80,9	80,4
Priemerný vek – ženy	85,0	85,4	84,9	84,6
Príjem nových klientov	8	4	7	5
Zomrelí prijímatelia	3	6	2	3
Ukončenie pobytu dohodou	3	1	2	2

Prehľad klientov sociálnej služby za obdobie od 1.1.2025 do 31.12.2025

Celkový počet umiestnených klientov v našom zariadení v roku 2025 64

Počet ukončených zmlúv na základe dohody o ukončení	8

Počet ukončených zmlúv z dôvodu úmrtia 14

Celkový počet klientov k dňu 31.12.2025 40

5 ŠTRUKTÚRA ZAMESTNANCOV

Ku dňu 31.12.2025 bolo zamestnaných v Senior centre BB, n. o. 32 zamestnancov. Z celkového počtu zamestnancov bolo 24 žien.

Tabuľka č. 2 Štruktúra zamestnancov k 31.12.2025

Pracovná skupina	Počet zamestnancov
Riaditeľ neziskovej organizácie	1
Manažér kvality, zástupca riaditeľa	1
Sociálny pracovník	1
Asistent sociálnej práce	1
Zdravotná sestra, vedúca zdravotného úseku	1
Zdravotná sestra	3
Hlavný opatrovateľ	1
Opatrovateľ	10
Ekonóm, personalista	1
Prevádzkovo-administratívny pracovník	1
Údržbár, šofér	1
Upratovačka	4
Recepčná	2
Vedúci stravovacej prevádzky, hlavný kuchár	1
Kuchár	1
Pomocná sila v kuchyni	2
SPOLU	32

Všetci zamestnanci spĺňajú kvalifikačné predpoklady. Vzdelávanie zamestnancov sa realizuje v zmysle Vzdelávacieho harmonogramu organizácie na príslušný kalendárny rok. Zamestnávateľ sa stará o prehlbovanie kvalifikácie zamestnancov, pričom aj samotný zamestnanec je povinný sústavne si prehlbovať kvalifikáciu na výkon svojej práce dohodnutej v pracovnej zmluve. Ide o prehlbovanie vedomostí formou školení, kurzov a seminárov.

V roku 2025 absolvovali zamestnanci Senior centra BB, n. o. nasledovné vzdelávacie aktivity:

NÁZOV VZDELÁVACEJ AKTIVITY
18.2.2025 – BOZP školenie – všetci zamestnanci
27.2.2025 – Prevencia pádov v seniorskom veku – opatrovateľský úsek, zdravotný úsek, sociálny úsek
10.4.2025 – Motivácia seniora v pobytovej službe Zlepšíme ich posilnením adaptáciu? – sociálny úsek
11.4.2025 – Supervízia individuálna – sociálny úsek
7.10.2025 – Arteterapia ako aktivizačná metóda – sociálny úsek
Skupinová supervízia preložená na začiatok roka 2026 z dôvodu infekčného ochorenia v zariadení (norovírus)

6 PREHĽAD ČINNOSTÍ, AKCIÍ USKUTOČNENÝCH V ROKU 2025

8.3.2025 – MEDZINÁRODNÝ DEŇ ŽIEN

12.3.2025 – VITAMÍNOVÝ DEŇ

20.4.2025 VEĽKÁ NOC

23.4.2025 – DEŇ ZEME

29.04.2025 NATÁČANIE TELEVÍZNEJ ŠOU NA NOŽE

13.5.2025 DEŇ MATIEK – VYSTÚPENIE DETÍ Z UMELECKEJ ŠKOLY LAVUTA A FOLKLÓRNEHO SÚBORU PRVOSIENKA

28.05.2025 POD JEDNOU STRECHOU

4.6.2025 ŠPORTOVÝ DEŇ SPOLU S DEŤMI Z MŠ TULSKÁ 25 BB, POHYBOVÉ SÚŤAŽE, TÍMOVÉ HRY

11.06.2025 VÝROBA SMREKOVÉHO A BAZOVÉHO SIRUPU

26.06.2025 ŽIACI ZŠ MOSKOVSKÁ 2 BB SA ZAPOJILI DO VÝZVY „LÁSKA KVITNE V KAŽDOM VEKU“, VYROBILI KLIENTOM Z LÁSKY POHĽADNICE A PAPIEROVÉ KVETY, DONIESLI NÁM ČERSTVÚ KYTICU LEVANDULE, NAVŠTÍVILI KAŽDÉHO JEDNÉHO KLIENTA V ZARIADENÍ A ODOVZDALI IM DARČEKY LEN TAK PRE RADOSŤ

27. 06. 2025 KOMUNITNÝ DEŇ – DOPOLUDNIE S P. VLADIMÍROM STRMEŇOM V ZARIADENÍ JESEŇ. ROZPRÁVAL SPOMIENKY Z VOJNY, ALE AJ ZAHRAL NA HARMONIKE A SPIEVAL ĽUDOVÉ PIESNE

30. 06. 2025 MEDZINÁRODNÝ DEŇ PRIATEĽSTVA

12. 09. 2025 RADVANSKÝ JARMOK

08. 10. 2025 KONCERT KLASICKEJ HUDBY – THREEO

13.10.2025 VÝSTAVA SPOJENÁ S PREDNÁŠKOU V ŠTÁTNOM ARCHÍVE

22. 10. 2025 SPOLOČNÉ POOBEDNÉ GUĽÁŠOVÉ POSEDENIE, PRI PRÍLEŽITOSTI OKTÓBRA – MESIACA ÚCTY K STARŠÍM SA PRE KLIENTOV ZARIADENIA PRIPRAVIL GUĽÁŠ A SPOLOČNÉ POOBEDNÉ POSEDENIE, KDE SA KLIENTI NAVZÁJOM STRETLI, ROZPRÁVALI, SPIEVALI

22. 10. 2025 NÁVŠTEVA ŽIAKOV ZŠ RADVANSKÁ 1 BB – V RÁMCI PROJEKTU „KOĽKO LÁSKY V SEBE MÁŠ“

28. 10. 2025 HUDOBNÉ VYSTÚPENIE ŽIAKOV GYMNÁZIA ANDREJA SLÁDKOVIČA V BB. ŽIACI TANCOVALI ĽUDOVÉ TANCE, HRALI NA HUSLE PREDVIEDLI SPOLOČENSKÉ TANCE, SPIEVALI PRI PRÍLEŽITOSTI OKTÓBRA – MESIACA ÚCTY K STARŠÍM

29. 10. 2025 UKONČENIE AKADÉMIE EURÓPSKEHO SENIORA – KONCERT MLADOSŤ

19. 12. 2025 NÁVŠTEVA ŽIAKOV MOSKOVSKÁ 2 BB

24.12.2025 VIANOCE 2025

AKTIVIZAČNÉ ČINNOSTI – TVORENIE 2025

ERGOTERAPIA 2025

MUZIKOTERAPIA 2025

AKTIVIZAČNÉ ČINNOSTI – PRAVIDELNÁ PRÍPRAVA PEČENÝCH A NEPEČENÝCH KOLÁČOV V ROKU 2025

PODPORNÁ SPIRITUÁLNA AKTIVITA „SVÄTÁ OMŠA“ PRAVIDELNE KAŽDÝ MESIAC

CANISTERAPIA – PRAVIDELNÉ AKTIVITY VŽDY KAŽDÝ DRUHÝ TÝŽDEŇ

7 EKONOMICKY OPRÁVNENÉ NÁKLADY ZA ROK 2025

Senior centrum BB n. o., Kovačická 15689/1, 974 04 Banská Bystrica

IČO 52613852, DIČ 2121507993

Ekonomicky oprávnené náklady za rok 2025 / EON

Druh poskytovanej sociálnej služby	Zariadenie pre seniorov
Forma poskytovania sociálnej služby	Celoročná
Počet mesiacov poskytovania	12 mesiacov
Kapacita	40 osôb

Položka EON	Celkové EON za rok 2025	EON / mesiac/ na klienta podľa kapacity
1.mzdy, platy a ostatné osobné vyrovnania vo výške, ktorá zodpovedá výške platu a ostatných osobných vyrovnaní podľa osobitného predpisu	559.779,66	1166,21
2.poistné na verejné zdravotné poistenie, poistné na sociálne poistenie a povinné príspevky na starobné dôchodkové sporenie platené zamestnávateľom v rozsahu určenom podľa písmena a)	199.619,05	415,87
3.tuzemské cestovné náhrady	0	0
4.výdavky na energie, vodu a komunikácie	67.672,01	140,98
5.výdavky na materiál okrem reprezentačného vybavenia nových interiérov	106.623,90	222,13
6.dopravné	1.379,06	2,87
7.výdavky na rutinnú údržbu a štandardnú údržbu okrem jednorázovej údržby objektov alebo ich častí a riešenia havarijných stavov	13.418,44	27,96
8.nájomné za prenájom nehnuteľností alebo inej veci okrem dopravných prostriedkov a špeciálnych strojov, prístrojov, zariadení, techniky, náradia a materiálu najviac vo výške obvyklého nájomného, za aké sa v tom čase a na tom mieste prenechávajú do nájmu na dohodnutý účel veci toho istého druhu alebo porovnateľné veci	24.539,24	51,12
9.výdavky na služby	45.953,82	95,74
10.výdavky na bežné transfery v rozsahu vreckového, odstupného, odchodného, náhrady príjmu pri dočasnej pracovnej neschopnosti zamestnanca	2.236,79	4,66
11.odpisy hmotného majetku a nehmotného majetku podľa účtovných predpisov, o ktorom poskytovateľ sociálnej služby účtuje a odpisuje ho ako účtovná jednotka; 33c) odpis hmotného majetku, ktorým sú novoobstarané stavby, byty a nebytové priestory užívané na účely poskytovania sociálnych služieb v zariadeniach alebo ich technické zhodnotenie, najviac vo výške obvyklého nájomného, za aké sa v tom čase a na tom mieste prenechávajú do nájmu na dohodnutý účel veci toho istého druhu alebo porovnateľné veci.	1.316,00	2,74
EON Spolu	1.022.537,97	2130,28

8 PREHĽAD NÁKLADOV A VÝNOSOV ZA ROK 2025

Prehľad nákladov a výnosov za rok 2025

Prehľad nákladov v Eur

Spotreba materiálu	114.430
Spotreba energie	59.601
Servisné opravy	17.196
Služby	82.516
Mzdové náklady + SP a ZP+PN+stravné	790.205
Poplatky a ostatné finančné náklady a dane	2.522
Odpisy	1.316
Spolu	1.067.786

Prehľad výnosov

Príjmy od klientov	639.096
Príjem 2% dane	662
Finančné dary od FO	41.000
Finančný dar od PO	300
Dotácie zo štátneho rozpočtu MPSV a R	358.495
Príspevok z rozpočtu mesta Banská Bystrica	30.650
Príspevok z rozpočtu mesta Kremnica	1.200
Príspevok z rozpočtu obec Bratislava	1.224
Príspevok z rozpočtu mesta Lučenec	1294
Príspevok z rozpočtu mesta Slovenská Ľupča	840
Príspevok z rozpočtu mesta Zvolen	5392
Ostatné príjmy	22.317
Spolu	1.102.470